

organizuje kurz:

„**Využitie jazyka Visual Basic for Applications (VBA) pri spracovaní a prezentácii údajov v prostredí Microsoft Excel**“.

**Lektor:** doc. Mgr. Vladimír Mucha, PhD., KMA, FHI, EU v Bratislave

**Charakteristika kurzu:**

Kurz ponúka záujemcom získanie poznatkov a  zručností zo základov  programovania v jazyku VISUAL BASIC for Applications v  MS Excel (záznam makra, základy objektového modelu, deklarácia premenných, práca s poľom, konštrukcie VBA na riadenie kódu, nástroje pre ladenie kódu, vstavané funkcie) a z vybraných pokročilejších praktík, ktoré môžu využiť v rámci automatizácie činností v tomto prostredí a ušetriť čas.

Je zameraný na predstavenie programovacích techník, ktoré sú vhodné pri práci s údajmi uloženými v hárkoch v zošite MS Excel s dôrazom na prácu s objektom typu Range. (určenie použitej oblasti, určenie posledného riadku v stĺpci s vyplnenými údajmi, resp. posledného stĺpca v riadku (metóda End objektu Range), určenie prázdnych buniek, buniek so vzorcom, resp. s formátovaním (metóda SpeciallCells), vyhľadávanie buniek s určitým obsahom v kontexte s kopírovaním a vymazávaním určitej oblasti, vkladanie vzorcov do oblastí pomocou vlastností Resize, Offset objektu Range a notácie R1C1 a pod.). Ďalším zameraním kurzu je využitie funkcií VBA, resp. WorksheetFunction v rámci vyhľadávania (VLookup, Choose, Column, Match a pod.) štatistiky (CountIf, Frequency, Max a pod.) a editovania údajov (práca s textovými reťazcami: Replace, InStr, Mid, Len, StrComp a pod.), resp. vytvorenie vlastných funkcií.

Absolventi kurzu dokážu prostredníctvom užívateľského dialógu (Userform) a jeho ovládacích prvkov (TextBox, CommandButton, ComboBox, ListBox, MultiPage, OptionButton, CheckBox, ScrollBar a pod.) vytvoriť efektívnu a interaktívnu komunikáciu s údajmi v hárkoch v zošite MS Excel.

Kurz poskytuje aj techniky pre vytváranie interaktívnych výstupov (dashboards) v hárkoch v zošite MS Excel z  údajov vo forme grafov a tabuliek prostredníctvom dynamických prvkov (vytváranie dynamických oblastí pomocou správcu názvov, funkcií Offset, VLookup, Index a pod., ovladacích prvkov typu ActiveX, resp. Forms v prípade potreby aj s využitím jazyka VBA). Uvedené vizualizácie sú vhodné na vytvorenie reportov na rôznych úrovniach riadenia.

Vytváranie vlastných procedúr, resp. dashboards umožní užívateľom automatizáciu a zefektívnenie ich činnosti pri práci s údajmi v prostredí MS Excel. Podrobnejšie informácie o rámcovej osnove, harmonograme a podmienkach prihlásenia sa na kurz sú k dispozícii na webovej stránke:

https://www.euba.sk/pracoviska/utvary-riadene-prorektorkou-manazovanie-akademickych-projektov/bratislavska-business-school-

**Kontakt:** tel.: 02/67295163, e-mail: eva.filusova@euba.sk